Publication: Magyar Közlöny
Issue: MK-2000-98 (Year: 2000, Number: 98)
Era: 1990-2004
Section: a 168/2000. (IX. 29.) Korm. rendelethez
Paragraph Index: 84

4. A képzési idő 4.1. A főiskolai szintű szakokon: 4.1.1. A képzési idő egy szakon (egy kötelezően választandó szakági specializációval) legalább 7 félév, legalább 210 kreditpont, legalább 2100 tanóra, két gyógypedagógiai szakon vagy egy szak két szakágán felvehetően: legalább 8 félév, legalább 240 kreditpont. Két szakon azonos, illetve eltérő jellegű szakági képzéssel minimum 2900, illetve 3000 tanóra, egy szakon két szakági képzéssel minimum 2700 tanóra. 4.1.2. Nappali tagozaton az államilag finanszírozott képzés — legkésőbb az 5.3. tanulmányi terület követelményeinek teljesítését követően — csak vagy két szakon (akár azonos, akár eltérő szakági specializáció felvételének a lehetőségével), vagy egy szakon mindkét szakági specializáció felvételével, illetve az egyik szakági specializáció mellett az egyetemi szintű gyógypedagógia szakos képzés megkezdésével folyhat. 4.1.3. A két szakon folyó, illetve a második szakképzettség megszerzésére irányuló képzésben valamely gyógype- 2000/98. szám dagógus szak mellett egy másik pedagógus (óvodapedagógus, tanító, tanár, szakoktató, szociálpedagógus, nevelőtanár, pedagógia) szak elvégzése is lehet államilag finanszírozott. A nappali tagozaton a képzési idő az óvodapedagógus szakkal történő kétszakos képzésben összesen 8 félév, a főiskolai vagy egyetemi szintű tanító, tanár, szociálpedagógus, nevelőtanár, pedagógiai szakkal felvéve 10 félév. 4.1.4. Újabb oklevelet nyújtó képzésben — újabb gyógypedagógus szakképzettséget adó szakon legalább 4 félév, a korábbi szakággal azonos, illetve attól eltérő szakág választása esetén legalább 800, illetve 900 tanóra, — pedagógus (óvodapedagógus, tanító, tanár, pedagógia, szociálpedagógus, szakoktató) szakot követő szakon legalább 5 félév, legalább 1500 tanóra, — egyéb — nem pedagógus — szakot követően legalább 6 félév, legalább 2000 tanóra. 4.1.5. Elvégzett szak után egy másik (illetve az e rendeletet megelőzően szerzett gyógypedagógiai tanár szak elvégzése utáni) szakági specializáció megszerzése: legalább 2 félév, 600 tanóra, amelyet tanúsítvány ismer el. 4.2. Az egyetemi szintű szakon: 4.2.1. Legalább 10 félév, legalább 300 kreditpont (amely valamely főiskolai szintű gyógypedagógus szak egy kötelezően választandó szakági specializációval történő elvégzését is magában foglalja), minimum 3000 tanóra, a tanári képesítés megszerzése esetén minimum 3195 tanóra. 4.2.2. Kiegészítő alapképzésben: — Az egyetemi szintű okleveles gyógypedagógus szakképzettség megszerzésére irányuló kiegészítő alapképzésben: legalább 3 félév, legalább 90 kreditpont, minimum 900 tanóra. — Az egyetemi szintű gyógypedagógus és a gyógypedagógia szakos tanári szakképzettség megszerzésére irányuló, párhuzamosan folyó kiegészítő alapképzésben: legalább 4 félév, legalább 110 kreditpont, legalább 1095 tanóra. — Az egyetemi szintű gyógypedagógus szakképzettség birtokában a tanári képesítés megszerzésére irányuló kiegészítő alapképzésben: legalább 2 félév, legalább 27 kreditpont, legalább 195 tanóra. Meghatározások: — Egy félév 15 hét szorgalmi időszakot foglal magában, átlagosan 30 kreditpont teljesítésével. — A tanóra magában foglalja a kötelező, a kötelezően választandó és a szabadon választható tantárgyak elméleti és gyakorlati óráit, illetve azokat az órához nem kötött tanegységeket, valamint kötelező egyéni és csoportos gyakorlatokat, amelyek oktatók közreműködését igénylik.

Source: https://magyarkozlony.hu/hivatalos-lapok/770bfd1fb6f5cc7e48956fc22d477ab97efd38ef/dokumentumok/aab4c94c7192409007a64e499b5111c37b439a53/letoltes